**U mraku Jovan Jovanović Zmaj**

Sramota je razboritom đaku

Bojat se u mraku,

Bojati se veštice, vampira,

Čega nema, to nikog ne dira.

Al je dobro pipati po mraku

I zastati na svakom koraku.

Nije vampir što u mraku preti,

Već se može o štogod zapeti.

Zapneš, padneš, krv proliješ mlaku,

Zato budi oprezan u mraku.

**Pitanja i zadaci:**

1. Seti se da kažeš nazive pesmica Jovana Jovanovića Zmaja koje smo učili.
2. O čemu govori ova pesma?
3. Zašto je mrak opasan?
4. Zašto je sramota bojati se mraka?
5. Kako se ti ponašaš u mraku?
6. Ispričaj šta se desilo dečaku na sličicama.
7. Zbog čega je korisno pročitati ovu pesmicu?
8. Zašto je dobro čitati knjige?
9. Ispričaj nam jednu svoju omiljenu pesmu, priču ili knjigu.
10. Prepiši pesmu.
11. Nacrtaj sadržaj pesme.